ஸ்ரீஜிதா கோஷ், கிரா நாராயணன், சோனல் சிங் என படத்தில் மூன்று கதாநாயகிகள். மூவருக்கான ஸ்பேஸ் படத்தில் இருந்தும், அவர்களின் அமெச்சூர் நடிப்பாலும், வழக்கமான திரைக்கதை நகர்வாலும், மூவருமே மனதில் பதிய மறுக்கின்றனர். க்ளைமேக்ஸ் நடனப் போட்டியில், மூன்று கதாநாயகிகளில் எவர் நாயகனுடன் சேர்ந்து ஆடுகின்றனர் என்பது யூகிக்க முடியாத நல்ல ட்விஸ்ட். நாயகனுக்கு ஜோடி என்பதால் ஸ்ரீஜிதா கோஷைப் பிரதான நாயகியாகக் கொள்ளலாம். ஆனால், அவரது மூத்த சகோதரியாக வரும் கிரா நாராயணனை பரதக் கலைஞர் என ஏற்க முடியுமளவு இவரை ஏனோ ஏற்க முடியவில்லை. அதற்கு, வடக்கத்திய முகச்சாயலும், தூக்கலான உதட்டுச் சாயமும் காரணமாக இருக்கலாம். ஸ்ரீஜிதா முகத்தில் இன்னும் இயல்பான பாவனைகளோடு இருந்திருக்கலாம். பாவம், சோனல் சிங். ஒப்புக்குச் சப்பாணியாக உபயோகப்படுத்தியுள்ளனர்.